Prøve i muntlig kommunikasjon

Nivå B1-B2

**Mal**

## Til eksaminator

* Dersom en kandidat er meldt opp til for *høyt nivå*, skal sensor/eksaminator vurdere kandidaten etter vurderingsskjemaet for nivåene under. Det skal ikke gis en ekstraoppgave i slike tilfeller.
* I hvert oppgavesett står det først informasjon til kandidatene. Les dette høyt for kandidatene før prøven begynner.
* På B1-B2-prøven skal kandidatene få se påstanden i C-oppgaven (se egen fil) på et eget ark, og arket samles inn igjen etterpå.
* Ta med kladdeark og penner. På B1-B2-prøven skal kandidatene få tilbud om å tenke seg om og notere før C-oppgaven. Kladdearkene skal samles inn og makuleres etter prøven.

Nivå B1-B2 Oppgavesett

Velkommen til denne prøven i muntlig kommunikasjon. Prøven har tre oppgaver. Dere skal snakke alene i to oppgaver, og snakke sammen i én oppgave. Dere kan spørre hvis dere ikke forstår oppgavene.

Før vi begynner med første oppgave: Vil dere begynne med å fortelle helt kort om dere selv? Du kan begynne.

*Dette er en oppvarmingsøvelse som ikke skal være del av vurderingsgrunnlaget.*

*Eksaminator stopper hver kandidat etter 1-2 minutter.*

|  |  |  |  |
| --- | --- | --- | --- |
| Oppgave A | Individuell | B1 | Uttrykke og grunngi synspunkter |
| I oppgave A skal dere snakke én og én om ett tema hver. *Til den første kandidaten:* Du kan begynne. *Til den andre kandidaten:* Du skal få en annen oppgave etterpå. |
| Oppgave: | **Synes du det er bra at folk er opptatt av kropp og helse? Hvorfor/hvorfor ikke?** |
| *Tips hvis det stopper opp: Eksaminator kan stille spørsmål om trening, kosthold, fokus på utseende, sykdom og så videre.**Eksaminator stopper kandidaten etter 2-3 minutter. Som avslutning:* Takk |
| Oppgave: | **Synes du at alle ungdommer bør ta en utdanning? Hvorfor/ hvorfor ikke?** |
| *Tips hvis det stopper opp: Eksaminator kan stille spørsmål om tid og økonomi, mulighet til jobb, avhengighet av foreldre, verdien av kunnskap og så videre*.*Eksaminator stopper kandidaten etter 2-3 minutter. Som avslutning:* Takk |

|  |  |  |  |
| --- | --- | --- | --- |
| OppgAve B | Samtale | B1-B2 | utveksle og grunngi synspunkter  |
| I oppgave B skal dere snakke sammen om et oppgitt emne. Det er viktig at dere begge er aktive i samtalen. |
| Oppgave: | **Mener dere at det er viktigere å være flink til å snakke norsk enn å skrive norsk? Hvorfor/hvorfor ikke?** |
| *Eksaminator stopper kandidatene etter 5-7 minutter. Som avslutning:* Takk |
| Oppgave C | individuell | B2 | Grunngi/underbygge synspunkter |
| I den siste oppgaven skal dere snakke alene i 2-3 minutter. Dere får høre en påstand, og så skal dere si hva dere synes om den og begrunne meningene deres. Etterpå får dere noen spørsmål til temaet. |
| Påstand A: | **«Det er for dyrt å ha bil i Norge.»** |
| Har du forstått oppgaven? Du kan få litt tid til å tenke deg om og notere hvis du vil.*Eksaminator stopper hver kandidat etter 2-3 minutter og går over til å stille oppfølgingsspørsmål. To av oppfølgingsspørsmålene skal stilles for å sikre at kandidaten utfordres på B2-nivå.*  |
| Oppfølgings-spørsmål: | 1. Hvilke fordeler og ulemper ser du ved å eie en bil?
2. Tror du folk i byene og på landet har ulike meninger om bruk av bil? Begrunn synet ditt.
3. Tror du det er mulig å legge til rette for et samfunn uten biler? Begrunn synet ditt.
 |
| *Eksaminator stopper kandidaten etter 2-3 minutter med oppfølgingsspørsmål.* |
| Påstand B: | **«Folk bør gå på jobb selv om de er litt syke.»** |
| Har du forstått oppgaven? Du kan få litt tid til å tenke deg om og notere hvis du vil.*Eksaminator stopper hver kandidat etter 2-3 minutter og går over til å stille oppfølgingsspørsmål. To av oppfølgingsspørsmålene skal stilles for å sikre at kandidaten utfordres på B2-nivå.*  |
| Oppfølgings-spørsmål: | (Her blir det satt inn tre oppfølgingsspørsmål). |
| *Eksaminator stopper kandidaten etter 2-3 minutter med oppfølgingsspørsmål.* |